Ռայո Վալյեկանո
«Ռայո Վալյեկանո» (), իսպանական ֆուտբոլային ակումբ Մադրիդ քաղաքից։  Հիմնադրվել է 1924 թվականի մայսիս 29-ին։ Ակումբը նրեկայումս հանդես է գալիս Սեգունդա դիվիզիոնում, ինչը Իսպանիայի ֆուտբոլային լիգաների երկրորդ մակարդակն է։ Տնային խաղերն անց են կացվում 14.708 նստատեղ ունեցող Կամպո դե Ֆուտբոլ դե Վալյեկաս մարզադաշտում։

Ռայոն մեկ անգամ մասնակցել է եվրոպական մրցմրցախաղերի ՈՒԵՖԱ գավաթի 2000-01 մրցաշրջանում։ Ակումբը հասավ քառորդ եզրափակիչ, որտեղ պարտվեց Ալավեսին 4-2 ընդհանուր հաշվով։

Պատմություն
Ռայո Վալյեկանոն հիմնադրվել է 1924 թվականի մայիսի 29-ին, առաջին նախագահն է եղել Ժուլիան Ուերտան։ Ակումբի մարզաշապիկի գույները ընտրելիս նրանց ոգեշնչել է արգենտինական Ռիվեր Փլեյթի մարզաշապիկի ձևը։ 1949 թվականին ակումբն առաջին անգամ հանդես եկավ Տերչերա դիվիզիոնում։

Լինելով Մադրիդի գերակումբների շողքում (Ռեալ Մադրիդ և Ատլետիկո Մադրիդ), Ռայո Վալեկանոն 1980-ականներին և 1990-ականներին տեղաշարժվում էր Լա Լիգայի և Սեգունդա դիվիզիոնի միջև։ Նրանք իրենց հիմնական հաջողությունը տոնեցին 1999 թվականին դուրս գալով Լա Լիգա և 2000-01 մրցաշրջանում հասան ՈՒԵՖԱ գավաթի քառորդ եզրափակիչ` պարտվելով ապագա եզրափակչի մասնակից Ալավեսին, իսկ Լա Լիգա 1999-2000 մրցաշրջանում զբաղեցրեցին իններորդ դիրքը։

Սակայն կարճ ժամանակ անց ակումբը ունեցավ ծանր ժամանակներ, իրար հաջորդող մրցաշրջաններում դուրս մնաց նախ Լա Լիգայից, այնուհետև Սեգունդա դիվիզիոնից։ 2005 թվականին ակումվի մարզիչ դարձավ Ռեալ Մադրիդի լեգենդ Միչելը։

Ռայոն 2006-07 մրցաշրջանում Սեգունդա դիվիզիոն B-ում զբաղեցրեց 2-րդ հորիզոնականը և հաղթեց փլեյ-օֆֆի կիսաեզրափակչում, սակայն պարտվեց եզրափակչում Էյբարին։ Հաջորդ մրցաշրջանում Ռայոն վերադարձավ երկրորդ դիվիզիոն։

Սեգունդա դիվիզիոնի 2010-11 մրցաշրջանում Ռայո Վալեկանոն զբաղեցրեց 2-րդ հորիզոնականը և վերադարձավ Լա Լիգա, ութ տարվա ընդմիջումից հետո։
2016 թվականին մայիսին Ռայո Վալեկանոն նորից դուրս մնաց Լա Լիգայից` ավարտելով 2015-16 մրցաշրջանը 18-րդ հորիզոնականում։

Ծանոթագրություններ 

Իսպանական ֆուտբոլային ակումբներ
Սեգունդայում եղած ակումբներ
1924 հիմնադրումներ Իսպանիայում
Մադրիդի ֆուտբոլային ակումբներ